De larmer tidligt som sent, hverdag og weekend. Mågernes skrig kan høres stort set over hele Aalborg. Nu skal antallet af det larmende dyr dog sænkes. Det meddeler Aalborg Kommune i en pressemeddelelse. Fra 1. februar kommer skytte Klaus Godiksen, der er ansat ved Park & Natur i Aalborg Kommune til at regulerer mågerne i byen. Klaus Godiksen kommer til at skyde måger af arterne stormmåge og sølvmåge. Reguleringen fortsætter til den 15. april. Dog må ikke ynglende undfugle af arten sølvmåge reguleres helt frem til 15. august. Hvis du har problemer med måger, hvor du bor, så kan du kontakte Aalborg Kommune på www.aalborg.dk/tip . Hvis du bor til leje skal du dog henvende dig til udlejer eller dit boligselskab. Det skal du, fordi det er grundejeren, der skal give tilladelse til, at der bliver reguleret måger på området.

Opsummering:
Fra 1. februar til 15. april regulerer Aalborg Kommune antallet af måger i byen.